„4.pielikums

Kultūras ministrijas

29.03.2021. nolikumam Nr.2.5-23-1

Kultūras ministrijas līguma reģistrācijas Nr.\_\_\_

**LĪGUMS/VIENOŠANĀS**

**par** **Eiropas Ekonomikas zonas finanšu instrumenta 2014. – 2021.gada perioda programmas „Vietējā attīstība, nabadzības mazināšana un kultūras sadarbība” līdzfinansējuma piešķiršanu projekta Nr. \_\_\_\_\_\_\_\_\_ „\_\_\_\_\_\_\_\_\_\_\_” īstenošanai**

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija,** reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – Ministrija), kā Eiropas Ekonomikas zonas finanšu instrumenta 2014. – 2021.gada perioda programmas „Vietējā attīstība, nabadzības mazināšana un kultūras sadarbība” (turpmāk – Programma) partneris, kuru saskaņā ar Ministrijas 2020.gada 4.jūnija rīkojumu Nr.2.5-1-82 pārstāv valsts sekretāra vietniece attīstības un finanšu jautājumos, Programmas partnera vadītāja **Baiba Zakevica**, no vienas puses,

**\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_, juridiskā adrese:\_\_\_\_\_\_\_\_\_\_\_\_\_\_\_, (turpmāk – Līdzfinansējuma saņēmējs), kuru saskaņā ar \_\_\_\_\_\_\_\_\_\_\_\_\_\_\_\_\_pārstāv \_\_\_\_\_\_\_\_\_\_\_\_\_\_\_\_, no otras puses, turpmāk kopā saukti Puses, bet katrs atsevišķi – Puse,

ievērojot Programmas līgumu, Eiropas Ekonomikas zonas finanšu instrumenta komitejas 2016.gada 23.septembrī apstiprinātos noteikumus par Eiropas Ekonomikas zonas finanšu instrumenta ieviešanu 2014. – 2021.gadā (turpmāk – Donorvalsts noteikumi), Ministru kabineta 2018.gada 13.novembra noteikumus Nr.683 „Eiropas Ekonomikas zonas finanšu instrumenta un Norvēģijas finanšu instrumenta 2014. – 2021.gada perioda vadības noteikumi” (turpmāk – MK noteikumi Nr.683), Ministru kabineta 2020.gada 24.novembra noteikumus Nr.700 „Eiropas Ekonomikas zonas finanšu instrumenta 2014. – 2021.gada perioda programmas „Vietējā attīstība, nabadzības mazināšana un kultūras sadarbība” vispārīgie un iepriekš noteikto projektu īstenošanas noteikumi” (turpmāk – MK noteikumi Nr.700), Ministru kabineta 2021.gada 28.janvāra noteikumus Nr.67 „Eiropas Ekonomikas zonas finanšu instrumenta 2014. – 2021.gada perioda programmas „Vietējā attīstība, nabadzības mazināšana un kultūras sadarbība” projektu iesniegumu atklāta konkursa „Atbalsts profesionālās mākslas un kultūras produktu radīšanai bērnu un jauniešu auditorijai” īstenošanas noteikumi” (turpmāk – MK noteikumi Nr.67) un citus Latvijas Republikas normatīvos aktus, noslēdz šādu *līgumu/vienošanos* (turpmāk – *Līgums/Vienošanās*):

1. ***Līguma/Vienošanās* priekšmets**
	1. Pamatojoties uz Ministrijas kā Programmas partnera 2021.gada \_\_\_.\_\_\_\_\_\_\_\_\_\_ lēmumu Nr.\_\_\_\_\_ „\_\_\_\_\_\_\_\_\_\_\_\_\_\_\_\_\_\_” un 2021.gada \_\_\_.\_\_\_\_\_\_\_\_ atzinumu Nr.\_\_\_\_ „\_\_\_\_\_\_\_\_\_\_\_\_\_\_\_” Ministrija kā Programmas partneris no Programmas finanšu līdzekļiem piešķir Līdzfinansējuma saņēmējam līdzfinansējumu projekta „\_\_\_\_\_\_\_\_\_” (turpmāk – Projekts) īstenošanai.
	2. Līdzfinansējuma saņēmējs īsteno Projektu atbilstoši Projekta iesniegumā paredzētajam, kas ir *Līguma/Vienošanās* neatņemama sastāvdaļa, šajā *Līgumā/Vienošanās* izvirzītajiem nosacījumiem un prasībām un saskaņā ar uz Programmu attiecināmiem normatīvajiem aktiem.
	3. Projektu īsteno no \_\_\_.gada \_\_.\_\_\_\_\_\_ līdz \_\_\_.gada \_\_.\_\_\_\_\_\_\_, bet ne vēlāk kā līdz 2024.gada 30.aprīlim.
	4. Projekta kopējās attiecināmās izmaksas ir **\_\_\_\_\_\_\_\_\_\_** *euro* (<*summa vārdiem>*).
	5. Atbalsta summa – *100%/85%* (*izvēlas atbilstošo variantu)* no projekta kopējām attiecināmajām izmaksām, nepārsniedzot \_\_\_\_\_ *euro* (<*summa vārdiem>*), no tā:
		1. Eiropas Ekonomikas zonas finanšu instrumenta līdzfinansējums *100%/85%* (*izvēlas atbilstošo variantu* jeb **\_\_\_\_\_\_\_\_\_\_** *euro* (<*summa vārdiem>*);
		2. valsts budžeta līdzfinansējums 15% jeb **\_\_\_\_\_\_\_\_\_\_** *euro* (<*summa vārdiem>*).
	6. Līdzfinansējuma saņēmēja līdzfinansējums 15% no projekta kopējām attiecināmajām izmaksām jeb **\_\_\_\_\_\_\_\_\_\_** *euro* (<*summa vārdiem>*).

1. **Norēķinu veikšanas kārtība**

***Ministrija kā Programmas partneris, sagatavojot konkrētu līgumu, izvēlas atbilstošo variantu:***

*Līdzfinansējuma saņēmējs, kas nav valsts budžeta finansēta iestāde vai Ministrijas padotībā esoša iestāde:*

* 1. *Ministrija kā Programmas partneris veic maksājumus Līdzfinansējuma saņēmējam Latvijas Republikas normatīvajos tiesību aktos un šajā Līgumā noteiktajā kārtībā uz Līdzfinansējuma saņēmēja norādīto kontu.*
	2. *Ministrija kā Programmas partneris veic avansa maksājumu ne vairāk kā 40% (projektiem, kuru īstenošanas termiņš pārsniedz 12 (divpadsmit) mēnešus) /50% (projektiem, kuru īstenošanas termiņš nepārsniedz 12 (divpadsmit) mēnešus) apmērā no piešķirtās finansējuma summas Līdzfinansējuma saņēmējam 20 (divdesmit) darba dienu laikā no Līguma noslēgšanas.*
	3. *Līdzfinansējuma saņēmējs iesniedz avansa maksājuma pieprasījumu ne vēlāk kā 10 (desmit) darba dienu laikā pēc Līguma noslēgšanas. Līdzfinansējuma saņēmējs nodrošina avansa izlietošanu 6 (sešu) (projektiem, kuru īstenošanas termiņš pārsniedz 12 mēnešus)/12 (projektiem, kuru īstenošanas termiņš nepārsniedz 12 mēnešus) (sešu/(divpadsmit)) mēnešu laikā no avansa izmaksāšanas dienas.*
	4. *Līdzfinansējuma saņēmējs informē Ministriju kā Programmas partneri 10 (desmit) darba dienas pirms šā Līguma 2.3.punktā noteiktā avansa izlietošanas termiņa, ja avanss netiks izlietots.*
	5. *Ministrija kā Programmas partneris var pieņemt lēmumu par Līdzfinansējuma saņēmēja neizlietotā avansa maksājuma atmaksu Ministrijas kā Programmas partnera norādītajā termiņā un norēķinu kontā.*
	6. *Līdzfinansējuma saņēmējs neizlietoto avansa maksājumu var atmaksāt Ministrijai kā Programmas partnerim pēc savas iniciatīvas Ministrijas kā Programmas partnera norādītajā norēķinu kontā.*
	7. *Līdzfinansējuma saņēmējs nodrošina ar Projekta īstenošanu saistīto šā Līguma 1.6.punktā norādīto līdzfinansējumu no saviem finanšu līdzekļiem.*
	8. *Ministrija kā Programmas partneris veic starpposma maksājumus 20 (divdesmit) darba dienu laikā no attiecīgā Projekta pārskata, tai skaitā maksājuma pieprasījuma (turpmāk – Projekta pārskats) saņemšanas dienas, atbilstoši Projekta pārskatā apstiprinātajiem izdevumiem uz šā Līguma 16.punktā norādīto kontu.*
	9. *Avansa un starpposma maksājumu summa nepārsniedz 90% no Projektam piešķirtā Programmas līdzfinansējuma.*
	10. *Ministrija kā Programmas partneris veic noslēguma maksājumu ne vēlāk kā 60 (sešdesmit) darba dienu laikā pēc noslēguma pārskata saņemšanas uz šā Līguma 16.punktā norādīto kontu.*

*Līdzfinansējuma saņēmējs, kas ir valsts budžeta iestāde vai ir Ministrijas padotībā esoša valsts pārvaldes iestāde:*

*2.1. Līdzfinansējuma saņēmējs pēc Vienošanās noslēgšanas nodrošina Projekta īstenošanai nepieciešamā finansējuma pieprasīšanu valsts budžetā vai informē par Vienošanās noslēgšanu centrālo valsts iestādi, kas nodrošina Projekta īstenošanai nepieciešamā finansējuma pieprasīšanu valsts budžetā.*

*2.2. Līdzfinansējuma saņēmējs izstrādā Projekta finansēšanas plānu attiecīgajam finanšu gadam un iesniedz to centrālai valsts iestādei.*

*2.3. Līdzfinansējuma saņēmējs finansē Projektu no valsts budžeta dotācijas, kas apstiprināta Projekta finansēšanas plānā.*

* 1. Ja Projekta īstenošanas gaitā ir notikusi Projekta finansējuma summas vai tās daļas, tai skaitā avansa pārmaksa vai nepamatota izmaksa, 10 (desmit) darba dienu laikā pēc Ministrijas kā Programmas partnerarakstveida pieprasījuma saņemšanas Līdzfinansējuma saņēmējs atmaksā Ministrijai kā Programmas partnerim pārmaksāto vai nepamatoti izmaksāto summu, vai pēc Ministrijas kā Programmas partnera norādījuma rakstveidā vienojas ar Ministriju kā Programmas partneri par pārmaksātās vai nepamatoti izmaksātās līdzfinansējuma summas vai tās daļas atmaksas kalendāro grafiku.
	2. Ja Projekta īstenošanas gaitā rodas papildu izmaksas un Projekta faktiskās izmaksas ir lielākas par *Līguma/Vienošanās* 1.4.punktā minēto kopējo finansējumu, Līdzfinansējuma saņēmējs uzņemas nodrošināt papildu finansējuma savlaicīgu piesaisti, lai nodrošinātu Projekta īstenošanu plānotajā laikā un apjomā, kā arī sedz sadārdzinājumu no saviem finanšu līdzekļiem.
1. **Projekta izmaksu attiecināmība**
	1. Projekta izmaksu attiecināmības vērtēšanā Ministrija kā Programmas partnerisņem vērā *Līgumā/Vienošanās*, Saprašanās memorandā[[1]](#footnote-1), līgumā par Divpusējās sadarbības fondu[[2]](#footnote-2), Donorvalstu noteikumu 8.nodaļā[[3]](#footnote-3), MK noteikumos Nr.683, MK noteikumos Nr.700 un MK noteikumos Nr.67 ietvertos nosacījumus izmaksu attiecināšanai, citos saistošajos Latvijas Republikas normatīvajos aktos un Finanšu ministrijas kā vadošās iestādes Eiropas Ekonomikas zonas finanšu instrumenta vadlīnijās un metodikās[[4]](#footnote-4) noteiktos nosacījumus.
	2. *Līguma/Vienošanās* 1.3.punktā noteiktajā termiņā radušās izmaksas uzskatāmas par attiecināmām, ja tās veiktas atbilstoši normatīvo aktu un *Līguma/Vienošanās* prasībām, kā arī Projekta iesniegumam. Izmaksas, par ko Projekta pēdējā mēnesī izrakstīts rēķins, tiek uzskatītas par tādām, kas radušās Projekta īstenošanas laikā, ja tās ir apmaksātas 30 (trīsdesmit) dienu laikā pēc Projekta beigu datuma, bet ne vēlāk kā līdz Projekta noslēguma pārskata iesniegšanai Ministrijai kā Programmas partnerim.
	3. Projekta ietvaros netiešās izmaksas tiek aprēķinātas kā vienota likme 10% apmērā no tiešajām personāla atlīdzības izmaksām.
	4. Ministrija kā Programmas partnerissamazina Projekta pārskatā iekļauto attiecināmo izdevumu summu, ja izdevumi nav veikti atbilstoši Projekta iesniegumam, *Līgumam/Vienošanās*, Latvijas Republikas normatīvajiem aktiem, Eiropas Savienības tiesību aktiem un Donorvalstu noteikumiem, kā arī, ja nav iesniegti izdevumus pamatojošie dokumenti.
	5. Līdzfinansējuma saņēmējs nodrošina, ka Projekta īstenošanas laikā netiek pārkāpti MK noteikumu Nr.67 17.punkta nosacījumi, gūstot ieņēmumus, piemēram, no biļešu tirdzniecības, samaksas par pakalpojumu sniegšanu, dalības maksas pasākumā u.c. ieņēmumus.
	6. Ja ir pārkāpti MK noteikumu Nr.67 17.punkta nosacījumi, Līdzfinansējuma saņēmējam ir pienākums atmaksāt Ministrijai kā atbalsta sniedzējam visu Projekta ietvaros saņemto atbalstu.
	7. Ministrija kā Programmas partneris, samazinot attiecināmo izdevumu summu, ievēro MK noteikumu Nr.683 XVI.nodaļā noteikto un vadošās iestādes Vadlīnijas ziņošanai un informēšanai par neatbilstībām, neatbilstību uzskaitei un finanšu korekciju piemērošanai Eiropas Ekonomikas zonas un Norvēģijas finanšu instrumentu 2014. – 2021.gada periodā.
	8. Ja Līdzfinansējuma saņēmējs nepilda *Līgumā/Vienošanās* noteiktās saistības, Ministrija kā Programmas partneris ir tiesīga normatīvajos aktos par asignējumu piešķiršanas un izpildes kārtību noteiktajos gadījumos un kārtībā pieņemt lēmumu par asignējuma apturēšanu.
	9. Asignējuma piešķiršana tiek atjaunota, kad Līdzfinansējuma saņēmējs ir novērsis Ministrijas kā Programmas partnera konstatētos trūkumus, kas bija par iemeslu asignējuma apturēšanai.
2. **Prasības iepirkumu veikšanai Projekta īstenošanas vajadzībām**
	1. Līdzfinansējuma saņēmējs 10 (desmit) darba dienu laikā pēc *Līguma/Vienošanās* noslēgšanas iesniedz Ministrijai kā Programmas partnerim iepirkuma plānu par visām piegādēm un pakalpojumiem, par kuriem Projekta ietvaros tiek slēgti iepirkuma līgumi, atbilstoši MK noteikumu Nr.683 1.pielikuma formai.
	2. Ministrija kā Programmas partneris pēc iepirkuma plāna saņemšanas pārbauda, vai tas ir aizpildīts atbilstoši Vadības noteikumu prasībām, vai iepirkuma priekšmets atbilst Projektā plānotajām atbalstāmajām darbībām un attiecināmajām izmaksām un vai tajā iekļautā informācija neliecina par iespējamiem normatīvo aktu pārkāpumiem jomās, kas saistītas ar publisko iepirkumu.
	3. Ja Līdzfinansējuma saņēmēja iesniegtais iepirkuma plāns neatbilst *Līguma/Vienošanās* 4.2.punkta noteikumiem, tad Ministrija kā Programmas partneris nosūta Līdzfinansējuma saņēmējam paziņojumu par iepirkuma plāna precizēšanu. Līdzfinansējuma saņēmējs precizē iepirkuma plānu un atkārtoti iesniedz iepirkuma plānu Ministrijai kā Programmas partnerim 5 (piecu) darba dienu laikā no paziņojuma saņemšanas dienas.
	4. Ja 10 (desmit) darba dienu laikā Ministrija kā Programmas partneris nenosūta Līdzfinansējuma saņēmējam paziņojumu par iepirkuma plāna precizēšanu, uzskatāms, ka iepirkuma plāns ir saskaņots.
	5. Projekta īstenošanas laikā, ja nepieciešams, Līdzfinansējuma saņēmējs aktualizē iepirkuma plānu un 5 (piecu) darba dienu laikā iesniedz to Ministrijai kā Programmas partnerim.
	6. Līdzfinansējuma saņēmējs veic publisko iepirkumu procedūras saskaņā ar normatīvo aktu prasībām publisko iepirkumu jomā. Veicot iepirkumus, kuriem nepiemēro normatīvos aktus publisko iepirkumu jomā, kā arī līgumcenas priekšizpētes veikšanai Līdzfinansējuma saņēmējs ievēro Ministrijas kā Programmas partnera Vadlīnijas līdzfinansējuma saņēmējiem un projektu partneriem tirgus izpētes veikšanai, kas ir pieejamas tīmekļvietnē [www.eeagrants.lv](http://www.eeagrants.lv).
	7. Ministrija kā Programmas partneris, pamatojoties uz Līdzfinansējuma saņēmēja iesniegto iepirkumu plānu un ievērojot MK noteikumu Nr.683 VII.nodaļas noteikumus, izstrādā Projekta iepirkumu pirmspārbaužu plānu un nosūta to Līdzfinansējuma saņēmējam, informējot par termiņu, apjomu un veidu, kādā Ministrijai kā Programmas partnerim ir iesniedzama iepirkuma dokumentācija. Atbilstoši MK noteikumu Nr.683 VII.nodaļas noteikumiem arī Iepirkumu uzraudzības birojs var veikt iepirkumu pirmspārbaudes un pieprasīt iesniegt iepirkuma dokumentāciju.
	8. Ministrija kā Programmas partneris, pamatojoties uz Projekta iepirkumu pirmspārbaužu plānu, veic iepirkumu pirmspārbaudes, rakstiski informējot Līdzfinansējuma saņēmēju par pārbaudes rezultātu.
	9. Ja Iepirkumu uzraudzības birojs vai Ministrija kā Programmas partneris veic iepirkuma pirmspārbaudi, Līdzfinansējuma saņēmējs iepirkuma līgumu slēdz tikai pēc atzinuma par iepirkuma pirmspārbaudi saņemšanas un konstatēto trūkumu novēršanas, ievērojot pirmspārbaudes ietvaros sniegto ieteikumu, papildinājumu īstenošanas nodrošināšanu.
	10. Līdzfinansējuma saņēmējs kopā ar Projekta pārskatu iesniedz Ministrijai kā Programmas partnerim tādu iepirkumu dokumentāciju, kuras ietvaros noslēgto līgumu izdevumi ir iekļauti Projekta pārskatā, bet kas nav tikusi iesniegta iepriekš Ministrijai kā Programmas partnerim iepirkumu pirmspārbaudei.
	11. Līdzfinansējuma saņēmējs, veicot iepirkumu un slēdzot piegādes vai pakalpojumu līgumu, ievēro izmaksu lietderības, ekonomiskuma un efektivitātes principus, publiskā iepirkuma tiesisko regulējumu (ja attiecināms), kā arī noteiktās prasības tirgus priekšizpētes veikšanai un nodrošina caurskatāmu, pārskatāmu, nediskriminējošu, konkurenci nodrošinošu preču un pakalpojumu iegādi.
3. **Projekta pārskatu iesniegšanas un apstiprināšanas kārtība**
	1. Līdzfinansējuma saņēmējs 5 (piecu) darba dienu laikā pēc *Līguma/Vienošanās* noslēgšanas iesniedz Ministrijai kā Programmas partnerim Projekta finanšu plūsmas grafiku.
	2. Ja Projekta finanšu plūsmas grafikā rodas izmaiņas, Līdzfinansējuma saņēmējs 5 (piecu) darba dienu laikā informē par to Ministriju kā Programmas partneri, iesniedzot aktualizētu Projekta finanšu plūsmas grafiku.
	3. Līdzfinansējuma saņēmējs sniedz Ministrijai kā Programmas partnerim Projekta pārskatu ar pielikumiem, tai skaitā Līdzfinansējuma saņēmēja un Projekta partneru izdevumu pamatojošo dokumentu kopijas, 3 (trīs) reizes gadā par 4 (četru) mēnešu periodu. Pirmā pārskata perioda sākuma datums ir Projekta īstenošanas sākuma datums, kas noteikts *Līguma/Vienošanās* 1.3.punktā. Projekta pārskats jāiesniedz Ministrijai kā Programmas partnerim 15 (piecpadsmit) darba dienu laikā pēc Projekta pārskata perioda beigu datuma un pēdējo Projekta pārskatu 30 (trīsdesmit) darba dienu laikā pēc Projekta pārskata perioda beigu datuma vienā no šādiem veidiem:
		1. papīra formā, nosūtot uz Ministrijas juridisko adresi, vienlaikus nosūtot elektronisku kopiju Ministrijas kā Programmas partnera kontaktpersonai uz e-pastu;
		2. elektroniska dokumenta formā, parakstītu ar drošu elektronisko parakstu un apliecinātu ar laika zīmogu uz e-pastu:pasts@km.gov.lv.
	4. Lai apliecinātu Projekta partnera, kas nav reģistrēts Latvijas Republikā, veikto izdevumu atbilstību normatīvo aktu prasībām, Līdzfinansējuma saņēmējs iesniedz neatkarīga sertificēta revidenta, kas ir kvalificēts veikt tiesību aktos noteiktās grāmatvedības dokumentu revīzijas, atzinumu saskaņā ar Starptautiskās grāmatvežu federācijas (IFAC) izdoto Starptautisko saistīto pakalpojumu standartu (ISRS) 4400 „Saistības veikt saskaņotas procedūras attiecībā uz finanšu informāciju”, kas apliecina, ka norādītie izdevumi ir radušies saskaņā ar Donorvalstu noteikumiem, valsts tiesību aktiem un attiecīgajām valsts grāmatvedības praksēm, vai iesniedz ziņojumu, ko izdevusi kāda attiecīgās valsts iestāžu atzīta, kompetenta un neatkarīga valsts amatpersona, kura ir atbildīga par budžeta un finanšu kontroli struktūrā, kas radījusi izmaksas un kura nav piedalījusies finanšu pārskatu sagatavošanā, ja šis ziņojums apliecina, ka norādītie izdevumi ir radušies saskaņā ar Donorvalstu noteikumiem, attiecīgajiem valsts tiesību aktiem un valsts grāmatvedības praksēm.
	5. Ja iesniedzamie izdevumus pamatojošie dokumenti nav latviešu vai angļu valodā, Līdzfinansējuma saņēmējs iesniedz Ministrijai kā Programmas partnerim Līdzfinansējuma saņēmēja apliecinātu dokumentu tulkojumu latviešu valodā.
	6. Ministrija kā Programmas partneris 20 (divdesmit) darba dienu laikā pēc projekta pārskata saņemšanas apstiprina Līdzfinansējuma saņēmēja iesniegto Projekta pārskatu, tajā iekļautos attiecināmos izdevumus un sagatavo atzinumu par izdevumu apstiprināšanu, un sagatavo lēmumu par avansa maksājuma dzēšanu, ja attiecināms. Par apstiprināto attiecināmo izdevumu summu un avansa maksājuma dzēšanu Ministrija kā Programmas partneris rakstiski informē Līdzfinansējuma saņēmēju. Projekta noslēguma pārskats tiek apstiprināts 60 (sešdesmit) darba dienu laikā pēc Projekta noslēguma pārskata saņemšanas, informējot Līdzfinansējuma saņēmēju par Projekta attiecināmo izdevumu gala summu.
	7. Ja Projekta pārskatā iekļautos izdevumus pamatojošos dokumentos tiek konstatētas nepilnības, Līdzfinansējuma saņēmējam 5 (piecu) darba dienu laikā pēc Ministrijas kā Programmas partnera pieprasījuma saņemšanas šīs nepilnības ir jānovērš un precizētie vai papildu nepieciešamie dokumenti jāiesniedz Ministrijai kā Programmas partnerim. *Līguma/Vienošanās* 5.6.punktā noteiktais pārskatu apstiprināšanas termiņš tiek pagarināts par precizējumu un pieprasītās papildu informācijas izskatīšanai nepieciešamo laiku, bet ne ilgāk kā par 15 (piecpadsmit) darba dienām, skaitot no pieprasītās papildu vai precizētās informācijas saņemšanas dienas.
	8. Līdzfinansējuma saņēmējs iesniedz Ministrijai kā Programmas partnerim pārskatu par pievienotās vērtības nodokļa summām, ko Līdzfinansējuma saņēmējs pārskata periodā paredz iekļaut Projekta attiecināmajās izmaksās (turpmāk – PVN pārskats) atbilstoši Vadības noteikumu 3.pielikumam 20 (divdesmit) darba dienu laikā pēc PVN pārskata perioda beigām. PVN pārskatu iesniedz, ja Līdzfinansējuma saņēmējs vai Projekta partneris ir reģistrēts Valsts ieņēmumu dienestā kā pievienotās vērtības nodokļa maksātājs. Atbilstoši Vadības noteikumu 112.punktam PVN pārskatā atsevišķi norāda Līdzfinansējuma saņēmēja un Projekta partnera dokumentus. Pirmais pārskata periods ir 12 (divpadsmit) mēneši, sākot no Projekta īstenošanas termiņa sākuma datuma. Katrs nākamais PVN pārskata periods ir iepriekšējam pārskata periodam sekojošie 12 (divpadsmit) mēneši.
	9. Ministrija kā Programmas partneris saskaņā ar Vadības noteikumu XIV.nodaļā noteikto izskata Līdzfinansējuma saņēmēja iesniegto PVN pārskatu, nepieciešamības gadījumā lūdz Līdzfinansējuma saņēmēju veikt precizējumus PVN pārskatā un nosūta to Valsts ieņēmumu dienestam atzinuma sniegšanai.
4. **Projekta īstenošanas kontrole**
	1. Projekta īstenošanas kontrolei Ministrija kā Programmas partneris veic pārbaudes Projekta īstenošanas vietā, tai skaitā pie Projekta partnera, un Projekta noslēguma nosacījumu izpildes pārbaudi, paziņojot par to Līdzfinansējuma saņēmējam vismaz 5 (piecas) darba dienas pirms attiecīgās pārbaudes.
	2. Par plānoto pārbaudi Projekta īstenošanas vietā iepriekš netiek informēts Līdzfinansējuma saņēmējs, ja tiek pārbaudīts, vai faktiski notiek Projekta atbalstāmajās darbībās un rezultātos paredzētie pasākumi, semināri, konferences, Projekta atklāšanas vai noslēguma pasākumi vai tiek nodrošināta atbilstoša Projekta publicitāte.
	3. Projekta noslēguma nosacījumu izpildes pārbaudei Ministrija kā Programmas partneris var arī pieprasīt informāciju Līdzfinansējuma saņēmējam, neveicot šādu pārbaudi pie Līdzfinansējuma saņēmēja.
	4. Ministrija kā Programmas partneris informē Līdzfinansējuma saņēmēju par Projekta īstenošanas vietā veiktās pārbaudes rezultātiem 20 (divdesmit) darba dienu laikā no pārbaudes veikšanas dienas, nepieciešamības gadījumā norādot veicamos uzlabojumus un novēršamos trūkumus, kā arī nosakot termiņu to izpildei.
	5. Līdzfinansējuma saņēmējs informē Ministriju kā Programmas partneri par veiktajiem uzlabojumiem un pasākumiem trūkumu novēršanai Ministrijas kā Programmas partnera noteiktajā termiņā.
	6. Līdzfinansējuma saņēmējs pēc Ministrijas kā Programmas partnera, Vides aizsardzības un reģionālās attīstības ministrijas kā Programmas apsaimniekotāja, Finanšu ministrijas kā revīzijas iestādes un Finanšu ministrijas kā vadošās iestādes, Valsts kases kā sertifikācijas iestādes, Latvijas Republikas Valsts kontroles, Norvēģijas Ārlietu ministrijas, Norvēģijas Valsts kontroliera biroja, Eiropas Brīvās tirdzniecības asociācijas auditoru padomes, Finanšu instrumentu biroja vai tā pilnvarotā auditora pieprasījuma nekavējoties iesniedz visu pieprasīto informāciju vai dokumentus, tostarp izvērtēšanai nepieciešamo informāciju, kā arī nodrošina Līdzfinansējuma saņēmēja pārstāvju klātbūtni audita laikā. Līdzfinansējuma saņēmējs nodrošina šajā punktā minētajām institūcijām brīvu piekļūšanu Līdzfinansējuma saņēmēja vai partneru telpām, tehnikai, grāmatvedības un finanšu dokumentiem, citiem ar Projektu saistītiem dokumentiem un informācijai, kā arī Projekta īstenošanas vietai.
5. **Publicitātes prasības**
	1. Ministrija kā Programmas partneris un Līdzfinansējuma saņēmējs sadarbojas Projekta publicitātes nodrošināšanā.
	2. Līdzfinansējuma saņēmējs nodrošina Projekta iesniegumā paredzētos informatīvos un publicitātes pasākumus atbilstoši normatīvo aktu prasībām un Finanšu instrumentu biroja Komunikācijas un dizaina rokasgrāmatā noteiktajām prasībām (<https://www.eeagrants.lv/files/lv_3.pielikums_EEZ_NOR_informacijas_un_komunikacijas_prasibas_pabeigts.pdf>), ievērojot arī Eiropas Ekonomikas zonas finanšu instrumenta logo izmantošanas prasības.
	3. Līdzfinansējuma saņēmējs Projekta īstenošanas laikā nodrošina aktuālās Projekta informācijas publiskošanu Līdzfinansējuma saņēmēja tīmekļvietnē Projektam veltītā sadaļā (atsevišķā tīmekļa vietnē vai jau esošā tīmekļa vietnes sadaļā) vai projekta sociālo mediju profilā latviešu un angļu valodā. Ievietojot informāciju par Projekta atbalstāmajām darbībām Līdzfinansējuma saņēmēja tīmekļvietnē, Līdzfinansējuma saņēmējs nodrošina saiti uz vienoto Eiropas Ekonomikas zonas finanšu instrumenta tīmekļvietni ([www.eeagrants.lv](http://www.eeagrants.lv)).
	4. Līdzfinansējuma saņēmējs pēc Ministrijas kā Programmas partnera pieprasījuma sniedz informāciju par veikto Projekta publicitāti.
6. **Ministrijas kā Programmas partnera un Līdzfinansējuma saņēmēja tiesības un pienākumi**
	1. Ministrijas kā Programmas partnera pienākumi:
		1. veikt Projekta uzraudzību un kontroli, izvērtēt Projekta īstenošanas atbilstību *Līguma/Vienošanās* noteikumiem un normatīvo aktu prasībām, izvērtēt Līdzfinansējuma saņēmēja iesniegtos pārskatus un pieņemt lēmumu par to apstiprināšanu;
		2. nodrošināt Projekta finanšu plūsmas grafika, Projekta pārskata veidlapu pieejamību Eiropas Ekonomikas zonas finanšu instrumenta tīmekļvietnē [www.eeagrants.lv](http://www.km.gov.lv);
		3. veikt Projektam apstiprināto attiecināmo izdevumu un neatbilstoši veikto izmaksu uzskaiti, pieņemt lēmumu par neatbilstoši veiktām izmaksām un to atgūšanas procesu;
		4. pārbaudīt un, ja attiecināms, iesniegt Iepirkumu uzraudzības birojā Līdzfinansējuma saņēmēja iesniegtos iepirkumu plānus;
		5. izlases veidā veikt iepirkumu pirmspārbaudes un pēcpārbaudes;
		6. nodrošināt ar Projekta īstenošanu saistīto dokumentu uzglabāšanu līdz *Līguma/Vienošanās* 9.punktā noteiktajam termiņam.
	2. Ministrijas kā Programmas partnera tiesības:
		1. pieprasīt no Līdzfinansējuma saņēmēja nepieciešamo informāciju un dokumentus, pieeju Projekta un Projekta pasākumu īstenošanas vietai Projekta īstenošanas uzraudzības un kontroles nodrošināšanai (tai skaitā par Projekta partneriem), publicitātes pasākumu nodrošināšanai;
		2. ievērojot normatīvajos aktos noteiktos ierobežojumus, rīkoties ar informāciju saistībā ar Projektu;
		3. Projekta īstenošanas laikā pieaicināt ekspertus Projekta dokumentācijas izvērtēšanai, ja attiecināms;
		4. pamatojoties uz finanšu instrumenta vadībā iesaistītas institūcijas lēmumu, uz laiku līdz attiecīgo trūkumu novēršanai apturēt Projekta ietvaros veikto izdevumu iekļaušanu Programmas starpposma finanšu pārskatā, lemt par iekļaujamo izdevumu apmēra samazināšanu;
		5. nepiemērot Līdzfinansējuma saņēmējam nokavējuma naudu par Ministrijai kā Programmas partnerim noteiktajā termiņā un apjomā neatmaksāto nepamatoti saņemto finansējumu par laikposmu, kad tiek saskaņots neatbilstoši veikto izdevumu atmaksas grafiks un pēc grafika saskaņošanas, ja Līdzfinansējuma saņēmējs veic maksājumus grafikā noteiktajā laikā;
		6. neuzņemties jebkāda veida atbildību pret trešajām personām par kaitējumu, kas nodarīts Līdzfinansējuma saņēmēja partneru, vai Projekta darbu izpildītāju darbības vai bezdarbības rezultātā, tai skaitā, bet ne tikai zaudējumu segšanas un kompensācijas izmaksas pienākumu.
	3. Līdzfinansējuma saņēmēja pienākumi:
		1. nodrošināt Projekta īstenošanu saskaņā ar *Līgumu/Vienošanās*, apstiprinātā Projekta iesniegumu, noslēgtajiem partnerības līgumiem[[5]](#footnote-5) un Programmas regulējošo normatīvo aktu noteikumiem, tai skaitā nodrošināt Projekta atbilstību Eiropas Ekonomikas zonas finanšu instrumenta vadību regulējošajiem normatīvajiem aktiem un Latvijas Republikas normatīvajiem aktiem vides aizsardzības un dzimumu līdztiesības un citu horizontālo prioritāšu jomā. Gadījumā, ja pastāv neatbilstības starp *Līgumā/Vienošanās* un Donorvalstu noteikumu 1.5.pantā norādīto tiesisko regulējumu, augstāks juridiskais spēks ir Donorvalstu noteikumu 1.5.pantā norādītajam tiesiskajam regulējumam;
		2. nodrošināt, ka Projekta partneri ievēro *Līguma/Vienošanās*, apstiprinātā Projekta iesnieguma, noslēgto partnerības līgumu un Programmas regulējošo normatīvo aktu noteikumus. Gadījumā, ja pastāv neatbilstības starp *Līgumu/Vienošanās* un Donorvalstu noteikumu 1.5.pantā norādīto tiesisko regulējumu, augstāks juridiskais spēks ir Donorvalstu noteikumu 1.5.pantā norādītajam tiesiskajam regulējumam;
		3. sasniegt Projektā noteiktos mērķus un rezultātus;
		4. Ministrijas kā Programmas partnera noteiktajā kārtībā un termiņā novērst Projekta īstenošanā konstatētos trūkumus un pārkāpumus;
		5. atvērt atsevišķu norēķinu kontu Valsts kasē maksājumiem Projekta ietvaros <*iekļauj, ja Līdzfinansējuma saņēmējs nav valsts budžeta iestāde, vai Ministrijas padotībā esoša iestāde*>];
		6. nodrošināt atsevišķu Projekta grāmatvedības uzskaiti;
		7. nodrošināt, ka ar Projekta īstenošanu saistītajos attaisnojuma dokumentos tiek norādīts Projekta numurs, Projekta aktivitātes numurs un izdevumu pozīcijas numurs;
		8. iesniegt Ministrijai kā Programmas partnerim Projekta pārskatus, finanšu plūsmas un iepirkumu plānus atbilstoši *Līgumā/Vienošanās* paredzētajam;
		9. veikt visus nepieciešamos pasākumus, lai izvairītos no interešu konflikta un nekavējoties informēt Ministriju kā Programmas partneri par ikvienu gadījumu, kad radies vai varētu rasties interešu konflikts. Gadījumos, kad plānots noslēgt uzņēmuma līgumu ar esošo vai bijušo darbinieku vai amatpersonu, attiecīgajai iepirkuma procedūrai nodrošināt pietiekamu publicitāti un piedāvājumu iesniegšanas termiņu, neatkarīgas un objektīvas iepirkuma komisijas izveidi;
		10. izskatīt Projekta partneru finanšu līdzekļu izlietojumu apliecinošos dokumentus un pieņemt lēmumu par izdevumu iekļaušanu Projekta pārskatos;
		11. nekavējoties rakstiski informēt Ministriju kā Programmas partneri par izmaiņām, kas skar Līdzfinansējuma saņēmēja juridisko statusu un Projekta īstenošanu, kā arī informēt par izmaiņām Līdzfinansējuma saņēmēja vai Projekta partnera pamatdatos (kontaktinformācija un bankas rekvizīti) un citā informācijā, kas norādīta *Līgumā/Vienošanās*;
		12. 10 (desmit) darba dienu laikā no dienas, kad stājies spēkā lēmums par Projekta iesnieguma apstiprināšanu vai atzinums par lēmumā ietverto nosacījumu izpildi, vai atzinums par novērtējumā ietverto nosacījumu izpildi, iesniegt Projekta partnerības līgumu saskaņošanai Ministrijai kā Programmas partnerim;
		13. pirms grozījumu veikšanas noslēgtajos Projekta partnerības līgumos, tos iesniegt saskaņošanai Ministrijai kā Programmas partnerim;
		14. vismaz 5 (piecas) darba dienas pirms Projekta pasākuma (piemēram, meistarklases, semināra, izrādes, koncerta u.c.) norises par to informēt Ministriju kā Programmas partneri, nosūtot uz elektroniskā pasta adresi eeaculture@km.gov.lv šādu informāciju:
			1. pasākuma nosaukums un pasākuma programma;
			2. pasākuma norises datums, vieta un laiks;
			3. pasākuma dalībnieku saraksts (ja attiecināms);
		15. nekavējoties rakstveidā informēt Ministriju kā Programmas partneri par jebkuriem apstākļiem, kas varētu ietekmēt Projekta īstenošanas atbilstību *Līgumam/Vienošanās*, kā arī gadījumos, ja konstatē, ka kāds no Projektā sniegtajiem apliecinājumiem kļuvis nepatiess, neprecīzs, nepilnīgs, vai maldinošs, vai jebkādiem citiem būtiskiem notikumiem un apstākļiem, kas negatīvi ietekmē, vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt *Līguma/ Vienošanās* izpildi;
		16. pēc Ministrijas kā Programmas partnera rakstiska pieprasījuma atmaksāt nepamatoti saņemto finansējumu Ministrijas kā Programmas partnera noteiktajā termiņā un apjomā, bet ne vēlāk kā 3 (trīs) mēnešu laikā no Ministrijas Programmas partnera rakstiska pieprasījuma spēkā stāšanās dienas vai saskaņā ar atmaksas grafiku, Ministrijas kā Programmas partnera norādītajā deponēto līdzekļu kontā Valsts kasē. Ja Līdzfinansējuma saņēmējs Ministrijas kā Programmas partnera noteiktajā termiņā vai saskaņā ar atmaksas grafiku neatmaksā nepamatoti saņemto finansējumu, tas par katru nokavēto dienu maksā nokavējuma naudu – 6% gadā no neatmaksātās summas; <*iekļauj, ja Līdzfinansējuma saņēmējs nav valsts budžeta iestāde vai Ministrijas padotības iestāde*>]
		17. ne vēlāk kā 10 (desmit) darba dienas pirms Ministrijas kā Programmas partnera rakstiskajā pieprasījumā norādītā nepamatoti saņemtā finansējuma atmaksas noteiktā termiņa iestāšanās, informēt Ministriju kā Programmas partneri par nespēju vēstulē noteiktajā termiņā atmaksāt neatbilstoši veiktos izdevumus un 10 (desmit) darba dienu laikā vienoties par neatbilstoši veikto izdevumu atmaksas grafiku;
		18. nodrošināt ar Projekta īstenošanu saistīto dokumentu uzglabāšanu līdz *Līguma/Vienošanās* 9.punktā noteiktajam termiņam;
		19. sniegt Ministrijas kā Programmas partnera noteiktajā termiņā informāciju par Projekta iesnieguma 3.14.sadaļas „Projekta ilgtspējas plāns divus gadus pēc projekta pabeigšanas” izpildi;
		20. Ministrijas kā Programmas partnera noteiktajā termiņā sniegt nepieciešamo informāciju, tai skaitā Programmas izvērtēšanai nepieciešamo informāciju.
	4. Līdzfinansējuma saņēmēja tiesības:
		1. saņemt Projekta ietvaros paredzēto Programmas līdzfinansējumu, ja Projekts tiek īstenots atbilstoši normatīvo aktu prasībām un *Līguma/Vienošanās* noteikumiem;
		2. pieprasīt un saņemt Projekta īstenošanai nepieciešamo informāciju no Ministrijas kā Programmas partnera.
7. **Dokumentu glabāšana**
	1. Ministrija kā Programmas partneris, Līdzfinansējuma saņēmējs un Projekta partneri nodrošina ar Projekta īstenošanu saistīto dokumentu uzglabāšanu piecus gadus pēc Programmas noslēguma pārskata apstiprināšanas.
	2. Ministrija kā Programmas partneris pēc Programmas noslēguma pārskata apstiprināšanas rakstiski informē Līdzfinansējuma saņēmēju par dokumentu glabāšanas termiņu.
8. ***Līguma/Vienošanās* grozīšana**
	1. Grozījumus *Līgumā/Vienošanās* var ierosināt katra Puse.
	2. Ja grozījumus *Līgumā/Vienošanās* ierosina Līdzfinansējuma saņēmējs, tas iesniedz Ministrijai kā Programmas partnerim grozījumu priekšlikumu. Grozījumu priekšlikumu veido tabulas formā, norādot gan spēkā esošo, gan ierosināto *Līguma/Vienošanās* punkta redakciju un pamatojumu grozījumu veikšanai, kurā paskaidrota grozījumu lietderība un nepieciešamība.
	3. Ja *Līguma/Vienošanās* grozījumu priekšlikums paredz finansējuma pārdali starp Projekta budžeta pozīcijām, Līdzfinansējuma saņēmējs grozījumu priekšlikumā norāda atsevišķu pamatojumu gan Projekta budžeta samazinājumam, gan palielinājumam un iesniedz precizētu Projekta budžetu. Ja izmaiņas Projekta budžetā paredzētas vienas atbalstāmās darbības ietvaros un ja budžeta pozīcijas izmaksu palielinājums nav lielāks par 10% no attiecīgajā budžeta pozīcijā plānotajām izmaksām un to ir iespējams segt no ietaupījumiem citā budžeta pozīcijā, šādu grozījumu veikšanai nav nepieciešams Ministrijas kā Programmas partnera iepriekšējs saskaņojums un Līdzfinansējuma saņēmējs par tiem Ministriju kā Programmas partneri informē, iesniedzot Projekta pārskatu un tās iekļauj nākamajā grozījumu priekšlikumā.
	4. Grozījumu rezultātā nav pieļaujams palielināt *Līguma/Vienošanās* 1.4.punktā noteikto Projekta finansējuma kopējo apjomu.
	5. Ministrija kā Programmas partneris 20 (divdesmit) darba dienu laikā pēc *Līguma/Vienošanās* grozījumu priekšlikuma saņemšanas izvērtē Līdzfinansējuma saņēmēja iesniegto grozījumu priekšlikumu un pieņem vienu no šādiem lēmumiem:
		1. neizdarīt *Līguma/Vienošanās* grozījumus un informē par to Līdzfinansējuma saņēmēju, pamatojot atteikumu vai norādot informāciju par nepieciešamajiem precizējumiem grozījumu priekšlikumā un tā atkārtotas iesniegšanas kārtību un termiņu;
		2. akceptē *Līguma/Vienošanās* grozījumu un sagatavo *Līguma/Vienošanās* grozījumus un nosūta tos Līdzfinansējuma saņēmējam parakstīšanai;
		3. informē Līdzfinansējuma saņēmēju, ka konkrētajā gadījumā būs nepieciešams saskaņot grozījumu priekšlikumu ar citām finanšu instrumenta vadībā iesaistītajām institūcijām MK noteikumu Nr.67 20. un 21.punktā noteiktajā kārtībā.
	6. Ja MK noteikumu Nr.67 20. un 21.punktā minētās institūcijas nesaskaņo *Līguma/Vienošanās* grozījumu priekšlikumu, Ministrija kā Programmas partneris pieņem lēmumu neizdarīt grozījumus *Līgumā/Vienošanās* un informē par to Līdzfinansējuma saņēmēju, pamatojot atteikumu vai norādot informāciju par nepieciešamajiem precizējumiem grozījumu priekšlikumā un tā atkārtotas iesniegšanas kārtību un termiņu.
	7. Ministrija kā Programmas partneris *Līguma/Vienošanās* grozījumu priekšlikuma izvērtēšanas termiņu pagarina par grozījumu priekšlikuma precizējumu iesniegšanai un izskatīšanai nepieciešamo laiku, kas nepārsniedz 20 (divdesmit) darba dienas no grozījumu priekšlikuma precizējumu iesniegšanas dienas.
	8. Ja pēc *Līguma/Vienošanās* noslēgšanas mainījušies Līdzfinansējuma saņēmēja vai Projekta partnera pamatdati (kontaktinformācija, adrese un nosaukums), Līdzfinansējuma saņēmējs informē par to Ministriju kā Programmas partneri 5 (piecu) darba dienu laikā un Ministrija kā Programmas partneris pēc attiecīgās informācijas saņemšanas pieņem to zināšanai un ar nākamajiem *Līguma/Vienošanās* grozījumiem iestrādā tos *Līguma/Vienošanās* saturā.
	9. Ja Ministrija kā Programmas partneris Līdzfinansējuma saņēmēja ierosinātos *Līguma/Vienošanās* grozījumus apstiprina, tie stājas spēkā ar attiecīgo grozījumu priekšlikuma saņemšanas dienu Ministrijā, izņemot gadījumus, kad Ministrija kā Programmas partneris noteikusi citu *Līguma/Vienošanās* vai Projekta iesnieguma grozījumu spēkā stāšanās termiņu, par ko paziņojusi Līdzfinansējuma saņēmējam, kā arī izņemot *Līguma/Vienošanās* 10.8.punktā paredzēto gadījumu. Ja Līdzfinansējuma saņēmējs precizējis ierosinātos grozījumus un Ministrija kā Programmas partneris tos apstiprina, tie stājas spēkā ar precizētā grozījumu priekšlikuma saņemšanas dienu, izņemot gadījumus, kad Ministrija kā Programmas partneris ir noteikusi citu spēkā stāšanās termiņu.
9. ***Līguma/Vienošanās* spēkā stāšanās, darbības laiks un izbeigšana**
	1. *Līgums/Vienošanās* stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz Pušu saistību pilnīgai izpildei.
	2. Ministrijai kā Programmas partnerim ir tiesības vienpusēji izbeigt *Līgumu/Vienošanos* un pieprasīt Līdzfinansējuma saņēmējam atmaksāt tam jau izmaksāto Programmas līdzfinansējuma summu pilnībā vai daļēji, ja Līdzfinansējuma saņēmējs nepilda, vai pārkāpj *Līgumā/Vienošanās* noteiktās saistības, vai ir iestājies kāds no šādiem nosacījumiem:
		1. Līdzfinansējuma saņēmējs nepilda *Līgumu/Vienošanos*, tai skaitā, ja netiek ievēroti *Līgumā/Vienošanās* noteiktie termiņi;
		2. Līdzfinansējuma saņēmējs Projekta ietvaros izveidotās vai iegādātās vērtības vairs neizmanto Projektā paredzētajiem mērķiem;
		3. Līdzfinansējuma saņēmēja pieļautā pārkāpuma rezultātā ir iestājušies apstākļi, kas negatīvi ietekmē, vai var ietekmēt Programmas mērķa, tās iznākuma rādītāju vai rezultātu sasniegšanu;
		4. *Līgumu/Vienošanos* nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	3. Līdzfinansējuma saņēmējam ir tiesības vienpusēji izbeigt *Līgumu/Vienošanos*, vismaz 1 (vienu) mēnesi iepriekš rakstveidā paziņojot par to Ministrijai kā Programmas partnerim un atmaksājot visu saņemto Programmas līdzfinansējumu.
10. **Projekta partnerības līgumi**
	1. Projekta partneri ir:
		1. \_\_\_\_\_\_\_;
		2. \_\_\_\_\_\_\_.
	2. Līdzfinansējuma saņēmējs noslēdz Projekta partnerības līgumus ar katru Projekta partneri 40 (četrdesmit) darba dienu laikā no *Līguma/Vienošanās* spēkā stāšanās brīža. Pirms Projekta partnerības līguma parakstīšanas, tā projektu iesniedz saskaņošanai Ministrijai kā Programmas partnerim.
	3. Ministrija kā Programmas partneris Projekta partnerības līguma projektu izskata 10 (desmit) darba dienu laikā no tā saņemšanas dienas un informē Līdzfinansējuma saņēmēju par vienu no šiem punktiem:
		1. nepieciešamību precizēt Projekta partnerības līgumu;
		2. pamatotu atteikumu saskaņot Projekta partnerības līgumu;
		3. Projekta partnerības līguma saskaņošanu.
	4. Līdzfinansējuma saņēmējs 15 (piecpadsmit) darba dienu laikā pēc Projekta partnerības līguma noslēgšanas iesniedz tā kopiju Ministrijai kā Programmas partnerim.
	5. Līdzfinansējuma saņēmējs uzrauga partneru pārziņā esošo atbalstāmo darbību īstenošanu Projektā, lai tās atbilstu starp partneri un Līdzfinansējuma saņēmēju noslēgtajiem partnerības līgumiem.
	6. Pirms grozījumu izdarīšanas Projekta partnerības līgumos Līdzfinansējuma saņēmējs iesniedz Ministrijai kā Programmas partnerim saskaņošanai grozījumu priekšlikumu. Ministrija kā Programmas partneris grozījumu priekšlikumu Projekta partnerības līgumā izskata 10 (desmit) darba dienu laikā no tā saņemšanas dienas un informē Līdzfinansējuma saņēmēju par vienu no šiem punktiem:
		1. nepieciešamību precizēt grozījumu priekšlikumu;
		2. pamatotu atteikumu saskaņot grozījumu priekšlikumu;
		3. grozījumu saskaņošanu.
	7. Pirms grozījumu veikšanas Projekta iesniegumā vai *Līgumā/Vienošanās*, kas skar Projekta partnera saistības, Līdzfinansējuma saņēmējs saskaņo *Līguma/Vienošanās* grozījumu priekšlikumu ar Projekta partneri pirms iesniegšanas Ministrijai kā Programmas partnerim un, iesniedzot Ministrijai kā Programmas partnerim grozījumu priekšlikumu, apliecina, ka šāda saskaņošana ar Projekta partneri ir veikta.
11. **Nepārvarama vara**
	1. Puses tiek atbrīvotas no atbildības par *Līgumā/Vienošanās* daļēju vai pilnīgu paredzēto saistību neizpildi, ja šāda neizpilde radusies nepārvaramas varas rezultātā, kuras darbība sākusies pēc *Līguma/Vienošanās* noslēgšanas un kuru Puses nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi dabas stihijas, epidēmijas un kara stāvoklis, ugunsgrēki, masu nekārtības, dumpji, ilgstošs elektroenerģijas trūkums, valsts institūciju pieņemtie normatīvie akti, lēmumi, kas tieši ierobežo Pušu saistību izpildi, kā arī jebkuri citi apstākļi, kas nav pakļauti Pušu saprātīgai kontrolei.
	2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
	3. Gadījumā, ja iestājas kāds no *Līguma/Vienošanās* 13.1.punktā minētajiem apstākļiem, Pusēm vienojoties, var tikt grozīti *Līguma/Vienošanās* izpildes termiņi, ar nosacījumu, ka kopējais Projekta īstenošanas ilgums nepārsniedz 2024.gada 30.aprīli.
	4. Puse, kurai kļuvis neiespējami izpildīt saistības Līguma/Vienošanās 13.1.punktā minēto apstākļu dēļ, 2 (divu) darba dienu laikā paziņo otrai Pusei par šādu apstākļu iestāšanos un izbeigšanos. Ja paziņojums nav izdarīts noteiktajā laikā, vainīgā puse zaudē tiesības atsaukties uz nepārvaramu varu.
12. **Personas datu apstrāde**
	1. Puses ir atbildīgas par *Līguma/Vienošanās* izpildes ietvaros nodoto fizisko personu datu iegūšanas un nodošanas leģitimitāti, atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
	2. Puses apliecina, ka *Līguma/Vienošanās* izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai *Līguma/Vienošanās* mērķa īstenošanai, *Līgumā/Vienošanās* noteiktajā apjomā vai saistībā ar *Līguma/Vienošanās* izpildi Pušu leģitīmo interešu nodrošināšanai.
	3. Puses vienojas, ka, lai nodrošinātu *Līguma/Vienošanās* un tā izpildei noteiktos mērķus, personas dati, noslēdzot rakstisku līgumu un nodrošinot *Līgumā/Vienošanās* noteiktās fizisko personu datu apstrādes prasības, var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
	4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
	5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
13. **Citi noteikumi**
	1. Ar *Līgumu/Vienošanos* Līdzfinansējuma saņēmējs apstiprina, ka ir rūpīgi iepazinies ar apstiprinātā Projekta īstenošanu un līdzfinansējuma saņemšanu saistītajiem vispārējiem un ekonomiskajiem aspektiem, finansiālajiem un juridiskajiem noteikumiem, kā arī riska faktoriem un citiem apstākļiem, kas ir nozīmīgi Līdzfinansējuma saņēmēja saistību izpildei un līdzfinansējuma saņemšanai.
	2. Ar *Līgumu/Vienošanos* Līdzfinansējuma saņēmējs apstiprina, ka visa Ministrijai kā Programmas partnerim sniegtā informācija par Līdzfinansējuma saņēmēju un Projekta partneriem, kā arī visa Līdzfinansējuma saņēmēja sniegtā informācija saistībā ar Projekta īstenošanu vai *Līguma/Vienošanās* noslēgšanu ir patiesa, pilnīga un aktuāla, un Līdzfinansējuma saņēmējs nav noklusējis, vai maldinājis par tādiem būtiskiem faktiem un apstākļiem, kas varētu negatīvi ietekmēt Ministrijas kā Programmas partnera lēmumus par Projekta pārskatu apstiprināšanu.
	3. Ar š *Līgumu/Vienošanos* Līdzfinansējuma saņēmējs piekrīt, ka ar Projektu saistītā informācija tiek uzglabāta Ministrijas kā programmas partnera, Vides aizsardzības un reģionālās attīstības ministrijas kā Programmas apsaimniekotāja, Finanšu ministrijas kā vadošās iestādes un Eiropas Ekonomikas zonas un Finanšu instrumentu biroja datu bāzēs un tiek publiskota to tīmekļvietnēs.
	4. Visus iesniedzamos dokumentus Puses viena otrai iesniedz elektroniski, kā arī vispārējā sarakste starp Pusēm notiek elektroniski atbilstoši *Līguma/Vienošanās* 15.5. un 15.6.punktam. Ja nepieciešams, iepirkumu dokumentāciju Līdzfinansējuma saņēmējs var iesniegt Ministrijai kā Programmas partnerim papīra formā ar pavadvēstuli, noformējot tos atbilstoši Dokumentu juridiskā spēka likumam.
	5. Elektroniski sūtāmos dokumentus, noformētus atbilstoši Elektronisko dokumentu likumam, kā arī citu informāciju, kuru iesniedz Ministrijai kā Programmas partnerim, Līdzfinansējuma saņēmējs nosūta uz elektroniskā pasta adresi pasts@km.gov.lv.
	6. Elektroniski sūtāmos dokumentus, noformētus atbilstoši Elektronisko dokumentu likumam, kā arī citu informāciju Ministrija kā Programmas partneris nosūta Līdzfinansējuma saņēmējam uz elektroniskā pasta adresi \_\_\_\_\_\_\_\_.
	7. Ja Līdzfinansējuma saņēmējam un Ministrijai kā Programmas partnerim rodas strīdi saistībā ar *Līguma/Vienošanās* izpildi, tie risināmi Eiropas Ekonomikas zonas finanšu instrumenta un Norvēģijas finanšu instrumenta 2014.–2021.gada perioda vadības likuma V.nodaļā noteiktajā kārtībā.
	8. *Līgums/Vienošanās* ar pielikumu sagatavots latviešu valodā uz \_\_ (\_\_\_\_) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts *Līgums/Vienošanās* elektroniskā formātā.
14. **Pušu rekvizīti**

|  |  |
| --- | --- |
| **MINISTRIJA KĀ PROGRAMMAS PARTNERIS:** | **LĪDZFINANSĒJUMA SAŅĒMĒJS:** |
| **Latvijas Republikas Kultūras ministrija** | ***Nosaukums*** |
| K.Valdemāra iela 11a, Rīga, LV-1364 | *Juridiskā adrese* |
| Reģistrācijas Nr.90000042963 | Reģistrācijas Nr. |
| Valsts kase  | Banka: |
| Kods: TRELLV22 | Kods: |
| Konts:  | Konts: |
| Programmas partnera vadītāja | *Amats* |
| B.Zakevica | V.Uzvārds |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

Pielikums *līgumam/vienošanās*

 „Par Eiropas Ekonomikas zonas finanšu instrumenta

2014. – 2021.gada perioda programmas

„Vietējā attīstība, nabadzības mazināšana

un kultūras sadarbība” līdzfinansējuma piešķiršanu

projekta Nr.\_\_\_ „\_\_\_\_\_\_\_\_\_\_\_” īstenošanai”

**Nosaukums**”

1. Saprašanās memorands par Eiropas Ekonomikas zonas finanšu instrumenta ieviešanu 2014. – 2021.gadā, kas noslēgts starp Latvijas Republiku un Islandi, Lihtenšteinas Firstisti, Norvēģijas Karalisti un apstiprināts ar Ministru kabineta 2017.gada 5.decembra noteikumiem Nr.712 „Par Latvijas Republikas un Islandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas instrumenta ieviešanu 2014. – 2121.gadā” [↑](#footnote-ref-1)
2. Līgums par Divpusējās sadarbības fondu pieejams tīmekļvietnē [www.eegrants.lv](http://www.eegrants.lv) [↑](#footnote-ref-2)
3. Eiropas Ekonomikas zonas finanšu instrumenta Noteikumi pieejami tīmekļvietnē [www.eegrants.lv](http://www.eegrants.lv) [↑](#footnote-ref-3)
4. Pieejami tīmekļvietnē [www.eegrants.lv](http://www.eegrants.lv) [↑](#footnote-ref-4)
5. Līdzfinansējuma saņēmējam ir jānoslēdz partnerības līgums ar Projekta partneri [↑](#footnote-ref-5)